Rusia o convoacă pe ambasadoarea Elveţiei în legătură cu plata reparaţiilor pentru Ucraina din active ruseşti confiscate
Ministerul rus de Externe a convocat-o marţi pe ambasadoarea Elveţiei în legătură cu aprobarea de către parlamentul elveţian a unor moţiuni care autorizează guvernul să lucreze la o modalitate de a confisca şi transfera activele ruseşti pentru a finanţa reparaţiile pentru Ucraina, informează Reuters, transmite Agerpres.
Rusia a convocat-o pe ambasadoarea Krystyna Marty Lang pentru a protesta faţă de moţiunile elveţiene adoptate la limită şi care autorizează guvernul elveţian să lucreze la crearea unui mecanism de reparaţii în dreptul internaţional pentru o ţară atacată ilegal.
"Rusia condamnă ferm acest pas al autorităţilor elveţiene care încalcă grav principiile şi normele fundamentale ale dreptului internaţional privind imunitatea statului", a transmis Ministerul de Externe.
"Orice încălcare a proprietăţii de stat ruse sub pretextul oricărui 'mecanism reparatoriu' exagerat nu ar fi altceva decât un furt la nivel de stat", a subliniat ministerul de la Moscova.
Ministerul a precizat că Rusia va riposta dacă planul elveţian va fi implementat. Ministerul elveţian de Externe nu a răspuns imediat unei cereri de comentarii.
Elveţia a anunţat anul trecut că a îngheţat valori estimate de 7,7 miliarde de franci elveţieni (8,81 miliarde de dolari) în active financiare aparţinând ruşilor sub sancţiuni vizând pedepsirea Moscovei pentru invadarea Ucrainei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank